Държавен вестник, бр. 94, 2023 г., стр. 91

БРОЙ  94	
Д Ъ Р Ж А В Е Н  В Е С Т Н И К 	
СТР.  91  
4. брой медиации, при които страните са 
избрали медиатора.
(2) Съдебните центрове събират инфор­
мация и за:
1. брой препратени дела от всеки съдия, 
както и дали препращането е в първоинстан­
ционното или въззивното производство;
2. брой постигнати споразумения или пре­
кратени дела след процедури по медиация при 
препращане от всеки съдия.
Чл. 17. Координаторът на съдебния център 
по медиация събира цялата информация и 
изготвя статистика на всеки шест месеца.
Чл. 18. Въз основа на събраната статисти­
ческа информация и обобщената информация 
от събраните формуляри с информация за 
нивото на удовлетвореност от проведените 
процедури по медиация съгласно наредбата по 
чл. 25 от Закона за медиацията координаторът 
на съдебния център изготвя годишен отчет 
за дейността на центъра и го предоставя на 
председателя на съда, към който е разкрит 
съдебният център, за включване в годишния 
доклад на съда.
Чл. 19. Специализираната администрация 
на Висшия съдебен съвет:
1. обобщава и анализира информацията от 
отчетите на съдебните центрове;
2. обобщава и анализира добрите практики 
на центровете;
3. предоставя съдействие на координа­
торите на съдебните центрове във връзка с 
осъществяване на функциите им;
4. спомага за обмен на информация между 
съдебните центрове.
Чл. 20. (1) Обобщената статистическа ин­
формация относно дейността на съдебните 
центрове, изготвените въз основа на нея ана­
лизи, както и постъпили запитвания и пред­
ложения от председателите на съдилищата, 
към които са създадени съдебни центрове, или 
от координаторите на центровете във връзка 
с установени проблеми или създадени добри 
практики в работата на съдебните центрове, 
се обсъждат от Съвет по въпросите на ме­
диацията по висящи съдебни дела („съвет“).
(2) Съветът се състои от най-малко трима 
членове с опит в областта на медиацията, 
определени за срок от три години, които 
включват:
1. съдия, определен от съдийската колегия 
на Висшия съдебен съвет, който е председател 
на съвета;
2. лице, определено от министъра на пра­
восъдието;
3. адвокат, който е вписан в списък на 
медиаторите към съдебен център, определен 
от Висшия адвокатски съвет;
4. други лица, които могат да бъдат оп­
ределени от съдийската колегия на Висшия 
съдебен съвет.
(3) Съветът се свиква на заседания от пред­
седателя най-малко веднъж на три месеца. 
Председателят може да свика заседание и когато 
това е необходимо за своевременното обсъж­
дане на важни въпроси. Заседанията може да 
се провеждат и чрез видеоконферентна връзка.
(4) Съветът обсъжда въпросите и инфор­
мацията по ал. 1, като предлага решения за 
възникнали проблеми, констатира положи­
телни или негативни тенденции, свързани с 
дейността на съдебните центрове, и прави 
предложения за подобряването на дейността 
на центровете, като предлага и подходящи 
мерки за това, включително и чрез необходими 
законодателни изменения, както и определя 
комуникационната стратегия на съдилищата 
по отношение на медиацията, осъществявана 
в съдебните центрове.
(5) Предложенията на съвета се отправят до 
съдийската колегия на Висшия съдебен съвет.
(6) Съветът определя информацията, която 
да бъде публикувана на интернет страницата 
на Висшия съдебен съвет.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 1. Наредбата влиза в сила от 1 юли 2024 г.
§ 2. Наредбата се издава на основание 
чл. 84а, ал. 4 от Закона за съдебната власт.
§ 3. В Правилника за администрацията на 
съдилищата (приет с решение на Пленума на 
Висшия съдебен съвет по протокол № 25 от 
3.08.2017 г. – обн., ДВ, бр. 68 от 22.08.2017 г.; 
изм. и доп., бр. 91 от 23.10.2020 г.) се създава 
глава трета „а“:
„ Г л а в а  т р е т а  „ а “
КООРДИНАТОР НА СЪДЕБЕН ЦЕНТЪР 
ПО МЕДИАЦИЯ
Чл. 11а. (1) Координаторите са съдебни 
служители, които организират дейността на 
съдебните центрове по медиация.
(2) За координатор се назначава лице, ко­
ето е български гражданин и има завършено 
висше образование с образователна степен 
„бакалавър“.
(3) Назначаването на координатор се из­
вършва след провеждането на конкурс, орга­
низиран от административния ръководител на 
съответния орган на съдебната власт.
(4) Функциите на координатора се уреж­
дат в Наредба № 11 от 2023 г. за структурата 
и организацията на дейността на съдебните 
центрове по медиация.
(5) Когато няма назначен координатор, 
административният ръководител със заповед 
възлага функциите му да се изпълняват от 
съдебен администратор, административен 
секретар или от друг съдебен служител.“
Представляващ ВСС:
Боян Магдалинчев
8063